
Здравейте,  

Майка ми е на 60г., освободена от работа по чл. 327, Ал. 1.01, през септември 2020. Сега е на трудовата борса за 1 година. При последния работодател е била 29 години. Иска да се пенсионира 1 година по-рано. При условие, че получава обезщетение за безработица, има ли право да получи 6 брутни заплати при пенсиониране? Ако отговора е да, кой следва да ги изплати? 


 

Обезщетение при пенсиониране
============================

 

Сърдечно Благодаря за бързия отговор!




Здравейте, Снежана Хинкинска, 


категоричният отговор е не, подобно обезщетение се изплаща само при прекратяване на трудовия договор, след като лицето е навършило пенсионна възраст и не важи за безработно лице. 


ЧЛ. 222, ал. 3 КТ – “при прекратяване на трудовото правоотношение, след като работникът или служителят е придобил право на пенсия за осигурителен стаж и възраст, независимо от основанието за прекратяването, той има право на обезщетение от работодателя в размер на брутното му трудово възнаграждение за срок от 2 месеца, а ако е придобил при същия работодател или в същата група предприятия 10 години трудов стаж през последните 20 години – на обезщетение в размер на брутното му трудово възнаграждение за срок от 6 месеца. Обезщетение по тази алинея може да се изплаща само веднъж.”


Поздрави,  

адв. Николина Митова  

тел. 0898 303092


